b'\n_START_ARTICLE_\nPodvele\xc5\xbeje (zaravan)\n_START_PARAGRAPH_\nPodvele\xc5\xbeje je zaravan u srednjem dijelu Hercegovine, u podno\xc5\xbeju planine Vele\xc5\xbe na njenoj prisojnoj strani._NEWLINE_Na podru\xc4\x8dju Podvele\xc5\xbeja, prema popisu stanovni\xc5\xa1tva iz 1991, \xc5\xbeivjelo je 3.213 stanovnika u 579 doma\xc4\x87instava, organiziranih kao MZ Podvele\xc5\xbeje i dio regije koji je pripadao Nevesinju. Katastarske op\xc4\x87ine, koje su pripadale MZ Podvele\xc5\xbeje, obuhvatile su zemlji\xc5\xa1nu povr\xc5\xa1inu od 16.116 ha ili 13% podru\xc4\x8dja op\xc4\x87ine Mostar._NEWLINE_Do rata u BiH regija Podvele\xc5\xbeje bila je administrativno podijeljena u dvije op\xc4\x87ine: Mostar i Nevesinje. Op\xc4\x87ini Mostar pripadala su sela: Opine, Dobr\xc4\x8d, Gornje Gnojnice, Podvele\xc5\xbe (Svinjarina), Banjdol, Kru\xc5\xbeanj i Kokorina. Nevesinjskoj op\xc4\x87ini pripadala su sela: \xc5\xbdulja i Rabina (sa Bakra\xc4\x8du\xc5\xa1om)._NEWLINE_Na podru\xc4\x8dju Podvele\xc5\xbeja nalaze se brojni tumuli, kameni krugovi, nekropole ste\xc4\x87aka, tzv. gr\xc4\x8dki bunari, \xc5\xa1to svjedo\xc4\x8di o dugom kontinuitetu \xc5\xbeivljenja na ovim prostorima. Brojni toponimi ukazuju na nazo\xc4\x8dnost Crkve bosanske (Gostovac, Starac-d\xc3\xb4, Igri\xc5\xa1te...)_NEWLINE_Kao vrsni uzgajiva\xc4\x8di konja, stanovnici Podvele\xc5\xbeja doprinijeli su tome da se najzna\xc4\x8dajniji tip (uz glasina\xc4\x8dkog) bosanskog brdskog konja nazove upravo podvele\xc5\xa1ki konj._NEWLINE_Vrela iz godine 1629. spominju 60 katoli\xc4\x8dkih ku\xc4\x87a u Podvele\xc5\xbeju, koji su imali i crkvu sv. Petra. Izvje\xc5\xa1\xc4\x87a iz sljede\xc4\x87ih vremena ne spominju katolike u Podvele\xc5\xbeju. Usmena tradicija sa\xc4\x8duvala je u sje\xc4\x87anju u Podvele\xc5\xbeju mu\xc4\x8den fra Martin Martinac i njegov dijak (sluga), te da su kr\xc5\xa1\xc4\x87ani jednom prigodom listom prevedeni na islam. Tvrtko Kanaet je na osnovi istra\xc5\xbeivanja  zaklju\xc4\x8dio da od gotovo 100% muslimana, nije na\xc5\xa1ao nijednu obitelj podrijetlom iz Turske, nego su sve primile islam poslije dolaska Turaka, te kao i svi muslimani slavenskog (su) porijekla u BiH"._NEWLINE_Najopasnije je minirano podru\xc4\x8dje u okolici Mostara.'